चौदह को बिहारी लाल मिलने आया. उसे हमने सारी बात बता दी और कहा कि अख़बारों में बयान भी दे. यह भी कहा कि बीस तारीख तक उन लोगों को जेल आ जाना चाहिये. अब तक अख़बारों मे तो कुछ आया नहीं. भवानी दास ने एक चिट्ठी गृहमंत्री को भेजी है, उसकी एक नकल मेरे नाम भी भेज दी है. ख़त क्या है, पूरी बक़वास है. एक पेज़ में तकरीर है कि सरकार अंग्रेज़ी की हिफ़ाज़त के लिए सख्त सज़ाएँ दे रही है. बाकी में लिखा है कि हमें सरकारी कैदी तस्लीम किया जाये. उँगलियों के निशान की कोई चर्चा नहीं. आज 21 हो गयी है, कोई गिरफ़्तारी भी नहीं हुई. जोशी का एक ख़त कल मिला था, 19 तारीख का कि एक दो दिन में मिलने आयेंगे.